Argentinada o‘smirlar Olimpiya o‘yinlari davom etmoqda. 13 oktabr kungi bellashuvlar o‘zbekistonliklar uchun muvaffaqiyatli keldi. Kun davomida og‘ir atletikachi Dolera Davronova bronza, baydarka va kanoeda eshkak eshish bahslarida ishtirok etgan Gulbahor Fayziyeva oltin medalni qo‘lga kiritgandi. Sport kurashlarida -49 kg vazn toifasida O‘zbekiston sharafini himoya qilgan Shohida Ahmedova ham sovrindorlar qatoridan joy oldi. U musobaqa davomida Qozog‘iston, Venesuela, AQSh, Belarus mamlakatlari vakillarini mag‘lubiyatga uchratib finalgacha yetib bordi. Hal qiluvchi jangda esa u shvetsiyalik raqibasiga imkoniyatni boy berib qo‘ydi va kumush medal bilan kifoyalandi. Shohida Ahmedova / Foto: Milliy olimpiya qo‘mitasi Ma’lumot uchun, bu o‘zbekistonlik sportchilar uchun Argentina Olimpiadasidagi o‘ninchi medaldir. O‘zbekiston vakillari tomonidan 3ta oltin, 4ta kumush va 3ta bronza medallari qo‘lga kiritilgan. 1ta oltin va 1ta bronza medallariga mikst bahslarida ega chiqilgan.